En 58-årig mand fik åbent benbrud, da han omkring klokken 00.15 natten til onsdag blev kørt over af en truck ved jernstøberiet Dania Aps i Aars. Manden gik i et gå-område, der var markeret med gule striber. - Trucken kommer til at dreje forkert og kommer ind i gåfeltet. Benet bliver drejet helt forkert, siger vagtchef Per Jørgensen fra Nordjyllands Politi. Det er uvist, hvorfor trucken kørte forkert. Sagen er nu meldt til Arbejdstilsynet.

Opsummering:
En mand fik åbent benbrud, da han blev kørt over af en truck natten til onsdag.